  Z A P I S N I K
8. sjednice Vijeća Gradske  četvrti Stenjevec
održane 20. veljače 2018.

 Sjednica se održava u prostorijama PU Susedgrad, dvorana na 3. katu s početkom u 18,30 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno17 članova Vijeća.

NAZOČNI : Željko Jeger, Zdravko Barešić, Vladimir Andrić, Vladimir Ferdelji, Domagoj Duvančić, Dominko Filipović, Vlado Kovačević, Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Tomislav Palac,Marko Sladoljev, Stipe Čular, Marko Milanović Litre

NENAZOČNI: Zoran Šplajt,  Ana Tomić

	    
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac - stručni referent , Marina Jonson Županić, Davorka Juravić, Igor Skala, Hrvoje Hrestak

Predsjednik Željko Jeger pozdravio je nazočne te je zamolio gošću Marinu Jonson Županić da prekine snimati sjednicu mobitelom jer je  to protivno Zaključku VGČ Stenjevec vezanom uz snimanje sjednica. 

Martina Jonson Županić predala je mobitel Ani Tomić. 

Ana Tomić nastavila je snimati sjednicu. 

Predsjednik Željko Jeger opomenuo je Anu Tomić da bi trebala poštovati odluku Vijeća. Obzirom da nije reagirala predsjednik je Ani Tomić izrekao i drugu opomenu. Nakon toga predložio je stanku i napustio je dvoranu. 

Po povratku u dvoranu zamolio je članove Vijeća (osim Ane Tomić) da se presele u sobu 314 radi nastavka sjednice.

Predsjednik je otvorio raspravu o Zapisniku sa 7. sjednice VGČ Stenjevec. 

Potpredsjednik Zdravko Barešić uložio je primjedbu na zaključak o imenovanju ulice koji se nalazi u Zapisniku. Predložio je nadopunu teksta. 

Predsjednik Željko Jeger naveo je da se tekst zaključka ne može mijenjati jer je takav pročitan na prošloj sjednici i o njemu se glasovalo. Sada se može iznijeti primjedba samo na Zapisnik. Predložio je glasovanje o verifikaciji zapisnika. 

Konstatira se da je većinom glasova i to s 15 glasova „za“ 1 glasom „protiv“ i 1 „suzdržanim“ verificiran Zapisnik sa 7. sjednice VGČ Stenjevec. 

Predsjednik Željko Jeger predložio je dnevni red s nadopunom dnevnog reda točkom 13. Plan gospodarenja otpadom. 

Vladimir Andrić da dao je primjedbu na nadopunu, radi se o osjetljivoj temi za koju se potrebno pripremiti. 

Predsjednik Željko Jeger naveo je da je materijal stigao danas, a Vijeće se o tome mora očitovati. Ukoliko se Vijeće ne očituje smatra se da je suglasno s prijedlogom. 

Konstatira se da je jednoglasno sa 17 glasova „za“ usvojen slijedeći: 

                                DNEVNI RED:

1. Izvješće Mandatnog povjerenstva o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća
2. Prijedlog zaključka o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća
3. Prisega člana Vijeća
4. Izvješće Mandatnog povjerenstva o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća
5. Prijedlog zaključka o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća
6. Prisega člana Vijeća
7. Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.
8. Prijedlog zaključka o osnivanju i imenovanju Vijeća za prevenciju Gradske četvrti Stenjevec
9. Prijedlog zaključka o postavljanju luna parka na k.č.br.4220/ k.o.Vrapče
10. Prijedlog zaključka o izmjeni zaključka o osnivanju stalnih radnih tijela Vijeća Gradske četvrti Stenjevec
11. Prijedlog zaključka o imenovanju ulice na novoformiranoj k.č.br.2877/2 k.o.Stenjevec i k.č.2859/20, 2859/21, 2877/4 i 2859/17 k.o.Stenjevec
12. Prometna problematika na području Gradske četvrti Stenjevec- prijedlozi zaključaka
13. Prijedlog zaključka o prijedlogu Odluke o izmjenama i dopunama Odluke o nerazvrstanim cestama
14. Prijedlozi zaključaka- davanje mišljenja po članku 86. Statuta Grada Zagreba
15. Informacije, pitanja i prijedlozi 

Sjednica je nakratko prekinuta i svi nazočni članovi VGČ Stenjevec prešli su u dvoranu 316.

Tomislav Palac zatražio je da svi članovi VGČ Stenjevec dobivaju pozive za sjednice VMO-a na području GČ Stenjevec. 

Predsjednik Željko Jeger naveo je da se pozivi mogu slati svim članovima VGČ samo trebaju voditi računa o tome da se na sjednicu trebaju najaviti. 

Točka 1.

Izvješće Mandatnog povjerenstva o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća. 

Predsjednik je dao  riječ predsjedniku mandatnog povjerenstva Dominku Filipoviću. 

Dominko Filipović pročitao je izvješće mandatnog povjerenstva. 

IZVJEŠĆE
o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća

I.

	A)Mandatno povjerenstvo utvrđuje da je Vladimir Ferdelji , na izborima za članove vijeća gradskih četvrti, održanim 21. svibnja 2017.,izabran na koalicijskoj listi NLSŠ-HSLS-HKS za člana Vijeća Gradske četvrti Stenjevec. 
Na 1. konstituirajućoj sjednici Vijeća Gradske četvrti Stenjevec, dana 20. srpnja 2017., Vladimir Ferdelji svoj je mandat stavio u mirovanje iz osobnih razloga. 
Koalicijska lista NLSŠ-HSLS-HKS je za zamjenika člana Vijeća, dana 9. lipnja 2017., predložila Anitu Bešić, koja je sukladno zaprimljenoj Odluci koalicijske liste, dana 20. srpnja 2017., počela obnašati dužnost zamjenice člana.
	
	B)Vladimir Ferdelji  podnio je zahtjev za prestanak mirovanja mandata članaVijeća Gradske četvrti Stenjevec.
Sukladno članku 11. stavku 9. Poslovnika o radu Viijeća Gradske četvrti Stenjevec, mandat mu prestaje mirovati 28. siječnja 2018. i od toga dana nastavlja obnašati dužnost člana Vijeća.
Anita Bešić od dana 28. siječnja 2018. prestaje obnašati dužnost zamjenice člana Vijeća.

II.

	Mandatno povjerenstvo predlaže Vijeću da prihvati ovo izvješće i donese Zaključak o prestanku mirovanja mandata člana Vijeća Gradske četvrti Stenjevec i prestanku obnašanja dužnosti zamjenice člana, u predloženom tekstu.

Točka 2.

Prijedlog zaključka o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća

Predsjednik Željko Jeger pročitao je prijedlog i predložio glasovanje. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK
o prestanku mirovanja mandata članu Vijeća Gradske četvrti Stenjevec
i prestanku obnašanja dužnosti zamjenice člana Vijeća



1. Prihvaća se Izvješće Mandatnog povjerenstva o prestanku mirovanja mandata članu 	Vijeća i prestanku obnašanja dužnosti zamjenice člana Vijeća.

2. Dana 28. 01. 2018. prestaje mirovanje mandata članu Vijeća Vladimiru Ferdeljiju. 

3. Dana 28. 01. 2018.Anita Bešić  prestaje obnašati dužnost zamjenice člana Vijeća.

4.Ovaj će Zaključak biti objavljen u Službenom  glasniku Grada Zagreba.

Točka 3.

Prisega člana Vijeća

Predsjednik Željko Jeger pročitao je tekst prisege: „Ja, Vladimir Ferdelji, prisežem, svojom čašću, da ću dužnost člana Vijeća Gradske četvrti Stenjevec obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti Stenjevec, Grada Zagreba i Republike Hrvatske.

 Vladimir Ferdelji izjavio je: „Prisežem.“

Točka 4. 
Izvješće Mandatnog povjerenstva o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća

Predsjednik je dao  riječ predsjedniku mandatnog povjerenstva Dominku Filipoviću. 
Dominko Filipović pročitao je izvješće mandatnog povjerenstva. 

IZVJEŠĆE
o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća


I.

	A)Mandatno povjerenstvo utvrđuje da je Marko Sladoljev , na izborima za članove vijeća gradskih četvrti, održanim 21. svibnja 2017.,izabran na kandidacijskoj listi MOST NEZAVISNIH LISTA- MOST za člana Vijeća Gradske četvrti Stenjevec. 
Na 1. konstituirajućoj sjednici Vijeća Gradske četvrti Stenjevec, dana 20. srpnja 2017., Marko Sladoljev svoj je mandat stavio u mirovanje iz osobnih razloga. 
Kandidacijska lista MOST NEZAVISNIH LISTA-MOST  je za zamjenika člana Vijeća, dana 13. lipnja 2017., predložila Antonelu Konjevod, koja je sukladno zaprimljenoj Odluci koalicijske liste, dana 20. srpnja 2017., počela obnašati dužnost zamjenice člana.
	

	B)Marko Sladoljev  podnio je zahtjev za prestanak mirovanja mandata članaVijeća Gradske četvrti Stenjevec.
Sukladno članku 11. stavku 9. Poslovnika o radu Viijeća Gradske četvrti Stenjevec, mandat mu prestaje mirovati 31. siječnja 2018. i od toga dana nastavlja obnašati dužnost člana Vijeća.
Antonela Konjevod od dana 31. siječnja 2018. prestaje obnašati dužnost zamjenice člana Vijeća.


II.

	Mandatno povjerenstvo predlaže Vijeću da prihvati ovo izvješće i donese Zaključak o prestanku mirovanja mandata člana Vijeća Gradske četvrti Stenjevec i prestanku obnašanja dužnosti zamjenice člana, u predloženom tekstu.



Točka 5. 

Prijedlog zaključka o prestanku mirovanja mandata članu Vijeća Gradske četvrti Stenjevec i prestanku obnašanja dužnosti zamjenice člana Vijeća

Predsjednik je pročitao prijedlog zaključka i predložio glasovanje. 

Konstatira se da je jednoglasno sa 17 glasova „za“ usvojen slijedeći:

ZAKLJUČAK
o prestanku mirovanja mandata članu Vijeća Gradske četvrti Stenjevec
i prestanku obnašanja dužnosti zamjenice člana Vijeća



1. Prihvaća se Izvješće Mandatnog povjerenstva o prestanku mirovanja mandata članu 	Vijeća i prestanku obnašanja dužnosti zamjenice člana Vijeća.

2. Dana 31. 01. 2018. prestaje mirovanje mandata članu Vijeća Marku Sladoljevu.

3. Dana 31. 01. 2018. Antonela Konjevod prestaje obnašati dužnost zamjenice člana 
	    Vijeća.

4.Ovaj će Zaključak biti objavljen u Službenom  glasniku Grada Zagreba.

Točka 6. 

Prisega člana Vijeća

Predsjednik Željko Jeger pročitao je tekst prisege: „Ja, Marko Sladoljev, prisežem, svojom čašću, da ću dužnost člana Vijeća Gradske četvrti Stenjevec obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti Stenjevec, Grada Zagreba i Republike Hrvatske.

 Marko Sladoljev izjavio je: „Prisežem.“


Točka 7. 

Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.

Predsjednik je otvorio raspravu.

Vladimir Andrić naveo je da Vijeće ne raspolaže sredstvima koja su predviđena za komunalnu infrastrukturu u Proračunu Grada Zagreba. Dio sredstava uopće nije utrošen, a na području Stenjevca ima problema sa starim cijevima koje bi se mogle mijenjati tim sredstvima. 

Predsjednik je zaključio raspravu i pročitao prijedlog zaključka i predložio glasovanje o prijedlogu. 

Konstatira se da je većinom glasova i to s 9 glasova „za“ i 8 „suzdržanih“ usvojen slijedeći: 

Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2017.

	1. Vijeće Gradske četvrti Stenjevec razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Stenjevec u 2017. te na planove malih komunalnih akcija mjesnih odbora na području Gradske četvrti za 2017.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.


Točka 8. 

Prijedlog zaključka o osnivanju i imenovanju Vijeća za prevenciju Gradske četvrti Stenjevec

Predsjednik je obrazložio prijedlog zaključka i zatražio je nazočne da iznesu svoje prijedloge za članove Vijeće za prevenciju. HDZ je predložio Zdravka Barešića, SDP je predložio Davora Stankovića i Stranka Milan Bandić 365 predložila je Stipu Čulara. Za članove iz redova uglednih građana Gradske četvrti predložen je Vjekoslav Meštrić, župnik Župe Stenjevec i Mijrnja Koren, ravnateljica OŠ Tituš Brezovački.

Konstatira se da je jednoglasno sa 17 glasova „za“ usvojen slijedeći:

ZAKLJUČAK
o osnivanju i imenovanju Vijeća za prevenciju Gradske četvrti
Stenjevec


1. Osniva se Vijeće za prevenciju Gradske četvrti Stenjevec (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Stenjevec.


2. Zadaće Vijeća su:
· organiziranje i koordiniranje provođenja aktivnosti i mjera na povećanju sigurnosti građana i imovine;
· suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
· reagiranje na pojavne oblike kriminala u začecima te prepoznavanje njihovih uzroka;
· koordinacija rada Vijeća s Vijećem za prevenciju Grada Zagreba;
· iniciranje osnivanja vijeća za prevenciju mjesnih odbora;
· zajedničke preventivne aktivnosti s vijećima za prevenciju mjesnih odbora; 
· podnošenje izvješća o aktivnostima i mjerama prevencije kriminaliteta na području gradske četvrti;
· uključivanje građana s područja gradske četvrti u provedbe pojedinih dijelova programa;
· informiranje i prezentiranje rada i rezultata rada sudionika preventivnih aktivnosti u medijima i javnosti.


3. Članove Vijeća imenuje Vijeće Gradske četvrti Stenjevec.
Vijeće ima predsjednika, zamjenika i po pet članova.
Predsjednik Vijeća je po položaju predsjednik Vijeća Gradske četvrti ,
Zamjenik predsjednika je po položaju načelnik II. policijske postaje, Policijska uprava zagrebačka.
Članovi Vijeća su članovi Vijeća Gradske četvrti Stenjevec, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.


4. U Vijeće imenuju se:
· za predsjednika: predsjednik Vijeća Gradske četvrti Stenjevec
· za zamjenika predsjednika: načelnik II. policijske postaje, Policijska uprava zagrebačka
· za članove:
· tri člana iz redova članova Vijeća Gradske četvrti Stenjevec:
Zdravko Barešić
Davor Stanković
Stipe Čular
· dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Vjekoslav Meštrić, župnik Župe Uznesenja Blažene Djevice Marije- Stenjevec
Mirjana Torer, ravnateljica Osnovne škole ¨Tituš Brezovački¨


5. Način rada utvrdit će se poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Stenjevec.

6. U razdoblju od raspuštanja Vijeća Gradske četvrti Stenjevec do konstituiranja novoizabranog Vijeća Gradske četvrti Stenjevec, odnosno do imenovanja novih članova Vijeća svim imenovanim članovima Vijeća traje mandat.


7. Stručne, administrativne i tehničke poslove za Vijeće obavljat će Gradski ured za mjesnu samoupravu.


8. Ovaj će zaključak biti objavljen u Službenom glasniku Grada Zagreba.


Točka 9. 

Prijedlog zaključka o postavljanju luna parka na k.č.br.4220/ k.o.Vrapče

Predsjednik Željko Jeger naveo je da nema smisla da Vijeće donosi ovakva mišljenja obzirom da iz Grad ne podržava već donosi suprotni zaključak. Na svakoj sjednici se raspravlja o luna parkovima. 

Davor Stanković naveo je da se odobravao luna park samo za Veliku Gospu i Malu Gospu, a sve ostalo se odbijalo. 

Predsjednik Željko Jeger zaključio je raspravu i predložio glasovanje o prijedlogu Zaključka. 

Konstatira se da je jednoglasno sa 17 glasova „za“ usvojen slijedeći: 

Z A K LJ U Č A K 

Vijeće Gradske četvrti Stenjevec  nije suglasno s zahtjevom Sandre Riter iz Zagreba, Baščanske ploče 16, za postavljanjem  zabavnog parka,  na javnoj zelenoj površini,  k.č.br. 4220/1 k.o. Vrapče u vremenu od 01.09. do 01.11.2018.

Točka 10. 

Prijedlog zaključka o izmjeni zaključka o osnivanju stalnih radnih tijela Vijeća Gradske četvrti Stenjevec

Predsjednik je naveo da Vijeće ima dva nova člana, a viječnici koji su do sada bili radili su u radnim tijelima treba im pronaći zamjenu. 

Vladimir Ferdelji naveo je da će zamijeniti Anitu Bešić u radnom tijelu. 

Marko Sladoljev naveo je da će biti član RT za ekologiju, ali ne može biti predsjednik. 

Nakon kratke rasprave predsjednik je pročitao prijedlog zaključka i predložio glasovanje o istom. 

Konstatira se da je jednoglasno sa 17 glasova „za“ usvojen slijedeći. 

Z A K LJ U Č A K
o izmjeni stalnih radnih tijela Vijeća Gradske četvrti Stenjevec

I.

Vijeće Gradske četvrti Stenjevec ovim aktom osniva svoja stalna radna tijela.
 
II.

Nazivi i djelokrug rada pojedinih radnih tijela, te njihov sastav je slijedeći:


1. Radno tijelo za obavljanje poslova iz područja prometa:

1. Domagoj Duvančić- predsjednik
2. Vlado Kovačević
3. Željko Jeger
4. Vladimir Ferdelji
5. Davor Stanković
6. Slaven Imre
7. Tomislav Palac


2. Radno tijelo za obavljanje poslova iz područja komunalne infrastrukture: 

1.Zdravko Barešić- predsjednik
2. Željko Jeger
3. Vlado Kovačević
4. Zoran Šplajt
5. Ana Borčić
6. Mojmir Šoić
7. Vladimir Andrić

3.Radno tijelo za obavljanje poslova iz područja ekologije:

 1.Davor Stanković
2. Domagoj Duvančić
3. Dominko Filipović
4. dr.Stipe Čular
5. Marko Sladoljev

4.Radno tijelo za obavljanje poslova iz područja prostornog planiranja i uređenja:

1. Željko Jeger- predsjednik
2. Zoran Šplajt
3. Gordana Osman
4. Tomislav Palac
5. Ivan Zelenić

5.Radno tijelo za obavljanje poslova iz područja gospodarstva, zdravstva, kulture i sporta

1. dr.Stipe Čular-predsjednik
2. Gordana Osman
3. Marko Milanović Litre
4. Vladimir Ferdelji
5. Ana Tomić
6. Tomislav Palac
7. Dominko Filipović


III.

Voditelj radnog tijela zaduženog za obavljanje određenih poslova i organizator rada je prvi navedeni član radnog tijela. Dužan je podnositi pismeni izvještaj o radu predsjedniku Vijeća i sudjelovati u obradi pojedine problematike iz njegove nadležnosti

Točka 11.

Prijedlog zaključka o imenovanju ulice na novoformiranoj k.č.br.2877/2 k.o.Stenjevec i k.č.2859/20, 2859/21, 2877/4 i 2859/17 k.o.Stenjevec

Predsjednik je naveo da je su zaprimljeni novi prijedlozi. Marko Milanović Litre dao je prijedlog da se ulica imenuje imenom Alekse Kokića, drugi prijedlog je Stranke rada i solidarnosti Milan Bandić 365 da se imenuje imenom Vesne Parun, SDP je predložio da se ulica imenuje imenom Arsena Dedića, Dragutina Tadijanovića ili Vesne Parun i četvrti prijedlog je od HDZ-a da se prihvati prijedlog da se ulica imenuje imenom Alekse Kokića. Predložio je da se o svim prijedlozima glasuje. 

Marko Sladoljev naveo je da su iznošenjem prijedloga dovedeni u neugodan položaj da se glasuje protiv nekih prijedloga, a protiv kojih inače ne bi bili. U konačnici će o svemu odlučiti Odbor za imenovanje ulica. 

Predsjednik je naveo da Vijeću nije dana mogućnost da iznesu svoj prijedlog i to nije u redu. Vijeće je htjelo doći u poziciju da da svoj prijedlog. 

Marko Milanović Litre naveo je da će se ulica zvati imenom Alekse Kokića jer je to već odlučeno. 

Vladimir Ferdelji naveo je da nije točno da je sve već odlučeno. Odbor samo daje mišljenje, a Skupština odlučuje o tome. Vijeće daje jedno od mišljenja. 

U raspravi su sudjelovali i Vlado Kovačević, Davor Stanković, Vladimir Andrić, Ivan Zelenić, Zdravko Barešić i Tomislav Palac. 

Nakon provedene rasprave predsjednik je predložio glasovanje o prijedlogu broj 1. Da se ulica imenuje imenom Alekse Kokića. 

Konstatira se da sa 7 glasova „za“, 3 glasa „protiv“ i 7 „suzdržanih nije usvojen prijedlog. 

Predsjednik je predložio glasovanje o prijedlogu broj 2. Da se ulica imenuje imenom Vesne Parun. 

Konstatira se da je većinom glasova i to s 10 glasova „za“ i 7 „suzdržanih“ usvojen slijedeći:

Z A K LJ U Č A K 

Vijeće Gradske četvrti Stenjevec predlaže da se ulica na novoformiranoj k.č.br. 2877/2 k.o.Stenjevec i na k.č.br. 2859/20, 2859/ 21, 2877/4 i 2859/17 sve k.o. Stenjevec imenuje imenom Vesne Parun.

Točka 12.

Prometna problematika na području Gradske četvrti Stenjevec- prijedlozi zaključaka

Predsjednik je dao riječ voditelju Radnog tijela za promet Domagoju Duvančiću. 

Domagoj Duvančić nabrojio je pristigle zahtjeve vezano uz promet i obrazložio je prijedloge zaključaka. 

Vladimir Andrić naveo je vezano uz autobusnu liniju da je sadašnji prijedlog jednak kao i prvobitni prijedlog VGČ prilikom uvođenja linije 145. 

Davor Stanković predložio je da se na Stenjevečkom trgu poveća broj parkirnih mjesta jer je nedostatak parkirnih mjesta razlog što automobili ulaze u pješačku zonu. 

Predsjednik je naveo da će u skoro vrijeme imati sastanak s predstavnikom crkve u Stenjevcu pa će probati dogovoriti što treba napraviti. Zaključio je raspravu i predložio glasovanje o prijedlozima zaključaka.

Konstatira se da su jednoglasno i to s 16 glasova „za“ usvojeni slijedeći:

ZAKLJUČAK

Vijeće Gradske četvrti Stenjevec traži preusmjeravanje linije 145 Vrapčanska aleja –Oranice prema okretištu Črnomerec.

ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet sanaciju/popravak rampe na ulazu u pješačku zonu ulice Stenjevec- plato ispred župe UBDM Stenjevec.



ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju nadstrešnice na autobusno stajalište na Zagrebačkoj cesti ispred ¨Konzuma¨- smjer sjever-jug.


Točka 13. 

Prijedlog zaključka o Strateškoj studiji o utjecaju Plana gospodarenja otpadom Grada Zagreba na okoliš i Nacrtom prijedloga Plana gospodarenja otpadom Grada Zagreba.

Predsjednik je otvorio raspravu. 

Marko Sladoljev naveo je da će viječnici Mosta glasati protiv ove odluke. U Planu nema centara za reciklažu u smislu popravka stvari koje su još upotrebljive. Također nema individualne odgovornosti nego samo kolektivna. 

Marko Milanović Litre naveo je da nije bio u mogućnosti proučiti materijale obzirom da su kasno došli. 

Vladimir Ferdelji naveo je da je Skupština 2014. godine donijela Plan gospodarenja otpadom koji je vrijedio do 2015. Država je donijela Zakon o gospodarenju otpadom i sad bi sve u roku tri mjeseca trebalo odraditi pa je normalno da ima puno grešaka i nedostataka. Sekundarne sirovine nastale razvrstavanjem otpada predstavljaju veliki prihod, a ne trošak.  Na ovoj Skupštini će se donositi izmjene Odluke o komunalnom redu u kojem je bilo predloženo da svaka zgrada napravi svoj žičani kavez za spremnike za razvrstavanje otpada što nikako ne bi bilo u redu da svaka zgrada napravi kavez kakav oni žele. Svi prijedlozi građana i udruga trebali bi se češće i više upućivati u Grad kako bi se što kvalitetnije izradili prijedlozi. 

Predsjednik je naveo da se sve primjedbe mogu predati do 28. 02. 2018. 

Vladimir Andrić naveo je da Vijeće i Grad trebaju osigurati uvjete da se može otpad razvrstavati. 
Potrebno je provoditi i edukacije građana. 

Vladimir Ferdelji naveo je da će se građane educirati putem letka i angažirat će se i ekološke udruge. 

Predsjednik je naveo da će Grad provoditi edukacije. 

Tomislav Palac naveo je da treba vidjeti da li bi npr. reciklažno dvorište za građevinski otpad trebalo baš biti na području cementare. 

Vladimir Ferdelji smatra da treba voditi računa o svakom detalju treba se sve točno definirati. Ali je isto tako logično da se ne mogu svi kvartovi ponašati kao da je to nešto tuđe. 

Predsjednik je naveo da se to već trebalo odrađivati, sad je kasno da bi se stiglo na vrijeme odraditi. Što se tiče klizišta postoji način kako bi se to saniralo ali se to radi o velikim količinama materijala. 

Davor Stanković naveo je da na području Cementare postoje firme koje su u najmu i rade tamo. 

Gordana Osman i Ivan Zelenić napustili su sjednicu. Konstatira se da je nazočno 15 članova Vijeća. 

Predsjednik je zaključio raspravu i pročitao prijedlog zaključka i predložio glasovanje o prijedlogu. 

Konstatira se da je jednoglasno sa 15 glasova „za“ usvojen slijedeći:

      				 Z A K LJ U Č A K 

Vijeće Gradske četvrti Stenjevec  nije suglasno s Strateškom studijom o utjecaju Plana gospodarenja otpadom Grada Zagreba na okoliš i Nacrtom prijedloga Plana gospodarenja otpadom Grada Zagreba.


Točka 14. 
Prijedlog zaključka o prijedlogu Odluke o izmjenama i dopunama Odluke o nerazvrstanim cestama

Predsjednik je otvorio raspravu. Nije bilo prijavljenih za raspravu. Pročitao je prijedlog zaključka i predložio glasovanje. 

Konstatira se da je jednoglasno s 15 glasova „za“ usvojen slijedeći: 

				Z A K LJ U Č A K

Vijeće Gradske četvrti Stenjevec suglasno je s Odlukom o izmjenama i dopunama Odluke o nerezvrstanim cestama.


Točka 15. 
Prijedlozi zaključaka- davanje mišljenja po članku 86. Statuta Grada Zagreba

15.1.
Konstatira se da je većinom glasova i to s 10 glasova „za“, 2 glasa „protiv“ i 3 „suzdržana“ usvojen slijedeći: 
     				  Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o izmjeni Odluke o komunalnom redu. 

15.2.
Konstatira se da je većinom glasova i to s 9 glasova „za“, 6 „suzdržanih“ usvojen slijedeći: 

			      	


    Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o određivanju prijevoza pokojnika koji se financiraju iz proračuna Grada Zagreba. 

15.3.
Konstatira se da je većinom glasova i to s 14 glasova „za“, 1 „suzdržanim“ usvojen slijedeći: 

					       Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o proširenju djelatnosti Ustanove za zdravstvenu njegu u kući.

15.4.
Konstatira se da je većinom glasova i to s 12 glasova „za“, 3 „suzdržana“ usvojen slijedeći: 

				                   Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o raspodjeli sredstava za djelomično pokrivanje gubitaka Kliničke bolnice „Sveti duh“, Dječje bolnice Srebrnjak i Specijalne bolnice za plućne bolesti. 

15.5.
Konstatira se da je većinom glasova i to s 13 glasova „za“, 2 „suzdržana“ usvojen slijedeći:

			                              Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o povjeravanju poslova upravljanja samostojećim telekomunikacijskim razvodnim ormarićima. 


Točka 16.
Informacije, pitanja i prijedlozi  

Vladimir Ferdelji naveo je da će na sjednici Skupštine biti prijedlozi o kupnji i prodaji gradskog zemljišta. Zemljište koje grad kupuje plaća 369 eura po m2, a koje prodaje plaća se 130 eura. 

Marko Sladoljev izražava zahvalnost što je VGČ odobrilo sredstva za kupnju ormarića za škole. Navodi da ima informaciju da roditelji još uvijek sakupljaju novac pa bi trebalo škole o tome obavijestiti da su sredstva odobrena. 

Predsjednik je upoznao nazočne da je nadstrešnica na Tržnici Špansko velik problem Tržnicama i čeka se razrada projekta. Neće se raditi adaptacija Doma zdravlja Špansko već će se graditi novi objekt. Za bazen je izrađen projekat koji izgleda savršeno samo je pitanje kada će se krenuti u realizaciju. 


				Završeno u 21,00


Napomena: sjednica je fonografski snimana 

Zapisničar:
Jadranka Gobac


Predsjednik
Vijeća Gradske četvrti Stenjevec
Željko Jeger

